Ռուբեն Սիմոնյան

**Ռուբեն Աբգարի Սիմոնյան** (), հայ գրող, լրագրող, հրապարակախոս, անդրանիկագետ, ԽՍՀՄ և Հայաստանի ժուռնալիստների միությունների անդամ։

## Կենսագրություն
Ծնվել է 1938 թվականին հունիսի 15-ին, ՀԽՍՀ Իջևանի շրջանի Կիրանց գյուղում։ 1953 թվականին գերազանցությամբ ավարտել է ծննդավայրի 7-ամյա դպրոցը։ 1953-1955 թվականներին սովորել է Երևանի N: 1 արհեստագործական ուսումնարանում։ 1954-1957 թվականներին աշխատել է Երևանի Կիրովի անվան քիմգործարանում՝ որպես էլեկտրոմոնտյոր։ 1957-1960 թվականներին ծառայել է ԽՍՀՄ բանակում։ 1960-1967 թվականներին աշխատել է Երևանի Նաիրիտ միավորումում՝ որպես էլեկտրատեխնիկական ծառայության վարպետ։ 1961-1967 թվականներին սովորել է ԵՊՀ բանասիրական ֆակուլտետում։ 1967-1985 թվականներին աշխատել է ՀԽՍՀ Հեռուստատեսության և ռադիոյի պետական կոմիտեում՝ որպես թղթակից, խմբագիր, բաժնի վարիչ։ 1985-1995 թվականներին զբաղեցրել է «Խորհրդային Հայաստան» (հետագայում՝ «Հայաստան») թերթի սեփական թղթակցի պաշտոնը։ 1996-2009 թվականներին եղել է ՀՀ Տավուշի մարզպետարանի լրատվության բաժնի վարիչ, մարզպետի խորհրդական։ 1960-ական թվականների ազգային ոգու զարթոնքի ակտիվիստներից է։

2013 թվականի հունիսի 28-ին Իջևանի համայնքապետարանի Մշակույթի տունը կազմակերպել է «Ակնթարթում մի ամբողջ կյանք» հոբելյանական միջոցառումը՝ նվիրված Ռ․ Սիմոնյանի 75-ամյա հոբելյանին։

Ռուբեն Սիմոնյանը ավելի քան 100 գիտական, հրապարակախոսական հոդվածների և գրական ակնարկների հեղինակ է։

Որդին՝ Տիգրան Սիմոնյանը, լրագրող է։

Դուստրը՝ Գայանե Սիմոնյանը, բժշկուհի է։

Ունի հինգ թոռ և մեկ ծոռ։

## Երկերի մատենագիտություն

* «Փոթորկածինը» (1979)
* «Едесия-Эдиссия» (1998)
* «Եդեսիա» (1998)
* «Տավուշի մարզ» (ուղեցույց) (2000)
* «Տավուշի մարզ» (պատմություն) (2003)
* «Անկախության առաջնեկը» (2005) 
* «Տավուշի մարզ» (տեղեկատու) (2007)
* «Կիրանց» (2008) 
* «Ձկնորսության ավանդույթները Տավուշի մարզում» (2009)
* «Ենոքավան» (2010) 
* «Լուսաձոր» (2011)
* «Տավուշի մարզ» (պատմություն, լրամշակված) (2012)
* «Հակոբ Սառիկյան» (2013)
* «Մելիք գյուղ-Ծաղկավան» (2013) 
* «Մասունքներ» (2015) 
*«Բալասանյաններ՝ տոհմագրություն» (2016)
* «Շախպարյաններ՝ տոհմագրություն» (2018)
* «Իջևան» (2018)
* «Շնջարանք՝ տոհմագրություն» (2019)
* «Իսկանդարյաններ՝ տոհմագրություն» (2021)։

### Գրքեր՝ նվիրված Անդրանիկ Օզանյանին
* «Անդրանիկ. Սիբիրական վաշտի ոդիսականը» (2006)
*«Андраник: Одиссея сибирской роты» (2014)
* «Անդրանիկ - 150» (2015)
* «Օտարները Անդրանիկի մասին» (2020)

## Պարգևներ
* Երևանի հայկական երիտասարդական փառատոնի դափնեկիր, ոսկե մեդալակիր, (1957)
* Հայաստանի Հեռուստառադիոպետկոմի պատվոգիր (1985) 
* «Զորավար Անդրանիկ» համազգային միության «Անդրանիկ Օզանյան» մեդալ (2005)
* ՌԴ Ստավրոպոլի երկրամասի Կուրսկայայի շրջանի Եդեսիա գյուղի Պատվավոր քաղաքացի կոչում (2007)
* ԵԿՄ հուշամեդալ (2008)
* «Պատվավոր Տավուշեցի» կոչում (2008)
* Հայաստանի Ազատագրության Հայ Գաղտնի Բանակի «Հուշադրոշ» և «Ուխտ Արարատի» միության պատվոգիր (2008)
* ԵԿՄ պատվոգիր (2009)
* ՀՀ Նախագահի շնորհակալագիր (2011)
* Հայաստանի ժուռնալիստների միության անդամության «Հավատարիմ մասնագիտությանը» ոսկե մեդալ (2012)

## Ծանոթագրություններ

## Արտաքին հղումներ
*ԵՊՀ ԻՄ էլեկտրոնային գրադարան։ Անկախության առաջնեկը
*ԵՊՀ ԻՄ էլեկտրոնային գրադարան։ Կիրանց
*ԵՊՀ ԻՄ էլեկտրոնային գրադարան։ Տավուշի մարզ

Կատեգորիա:Իջևան քաղաքում ծնվածներ
Կատեգորիա:Հայ լրագրողներ
Կատեգորիա:Հայ հրապարակախոսներ
Կատեգորիա:ԵՊՀ բանասիրական ֆակուլտետի շրջանավարտներ